Komission asetus (EY) N:o 1643/1999, annettu 27 päivänä heinäkuuta 1999, asetuksen (EY) N:o 2508/97 muuttamisesta yhteisön ja Slovenian tasavallan välisessä Eurooppa-sopimuksessa määrätyn maito- ja maitotuotealan järjestelmän soveltamista koskevien yksityiskohtaisten sääntöjen osalta



Virallinen lehti nro L 195 , 28/07/1999 s. 0005 - 0005



KOMISSION ASETUS (EY) N:o 1643/1999, annettu 27 päivänä heinäkuuta 1999, asetuksen (EY) N:o 2508/97 muuttamisesta yhteisön ja Slovenian tasavallan välisessä Eurooppa-sopimuksessa määrätyn maito- ja maitotuotealan järjestelmän soveltamista koskevien yksityiskohtaisten sääntöjen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen ja niiden Euroopan unionina toimivien jäsenvaltioiden sekä Slovenian tasavallan välisestä assosioinnista tehdyn Eurooppa-sopimuksen eräistä soveltamista koskevista yksityiskohtaisista säännöistä 12 päivänä heinäkuuta 1999 annetun neuvoston asetuksen (EY) N:o 1569/1999(1) ja erityisesti sen 1 artiklan, sekä katsoo, että 1) komission asetuksessa (EY) N:o 2508/97(2), sellaisena kuin se on viimeksi muutettuna asetuksella (EY) N:o 1311/1999(3), vahvistetaan erityisesti yhteisön ja eräiden Keski- ja Itä-Euroopan maiden, Slovenia mukaan luettuna, välisissä Eurooppa-sopimuksissa määrättyjen maito- ja maitotuotealan järjestelmien soveltamista koskevat yksityiskohtaiset säännöt; kyseistä asetusta olisi mukautettava vastaavasti, 2) kyseisessä sopimuksessa määrättyjä vuosittaisia tariffikiintiöitä koskevaa järjestelmää hallinnoidaan puolivuosittain; vuoden 1999 jälkimmäistä vuosipuoliskoa koskevat todistushakemukset on tavallisesti jätettävä heinäkuun ensimmäisten kymmenen päivän kuluessa; todistushakemusten jättämisen ajanjaksoa on syytä pidentää asetuksen (EY) N:o 1569/1999 antamispäivän vuoksi; järjestelmän jatkuvuuden takaamiseksi tämän asetuksen on tultava voimaan välittömästi ja sitä on sovellettava 1 päivästä heinäkuuta 1999, ja 3) tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2508/97 seuraavasti: 1) Korvataan asetuksen nimi seuraavasti: "Komission asetus (EY) N:o 2508/97, annettu 15 päivänä joulukuuta 1997, yhteisön ja Unkarin tasavallan, Puolan tasavallan, Tsekin tasavallan, Slovakian tasavallan, Bulgarian, Romanian ja Slovenian välisissä Eurooppa-sopimuksissa sekä yhteisön ja Baltian maiden välisissä vapaakauppasopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla". 2) Korvataan 1 artiklan 1 kohdan c alakohta seuraavasti: "c) Euroopan yhteisön ja Slovenian välisen Eurooppa-sopimuksen 21 artiklan 2 kohdassa määrätty järjestelmä." 3) Lisätään 4 artiklan 1 kohtaan alakohta seuraavasti: "Liitteessä I olevassa K osassa esitettyjen Slovenian alkuperätuotteiden tuontitodistushakemuksia voidaan kuitenkin vuoden 1999 toisen vuosipuoliskon osalta jättää 30 päivään heinäkuuta 1999 asti." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1999. Komission puolesta Franz FISCHLER Komission jäsen (1) EYVL L 187, 20.7.1999, s. 1. (2) EYVL L 345, 16.12.1997, s. 31. (3) EYVL L 156, 23.6.1999, s. 16.